2.3.2023
RO
Jurnalul Oficial al Uniunii Europene
C 78/21
Versiunea nouă: „Uleiul de măsline extravirgin «Riviera Ligure», însoțit opțional de una dintre mențiunile geografice suplimentare, trebuie obținut din unul sau mai multe dintre următoarele soiuri de măslin locale (pentru care sunt indicate între paranteze unele dintre cele mai uzuale sinonime), prezente în livezile de măslini de pe teritoriul menționat la articolul 3, fie individual, fie în combinație: Arnasca, Carparina, Castelnovina, Colombaia, Cozzanina, Cozzanone, Fiandola, Frantoio, Finalina, Lantesca (sau Mattea, Pertegara), Lavagnina, Leccino, Liccione (sau Lizzone, Olivastrone), Merlina, Mortellina, Mortina, Negrea, Nostrale, Olivella, Olivotto, Pignola, Prempesa (sau Principina), Razzola, Rondino, Rossese, Taggiasca (sau Gentile, Giuggiolina), Taggiasca di Feglino și Toso.”
S-a constatat că în arie există soiuri care își au originea în special în soiul Frantoio și care s-au adaptat de-a lungul timpului pentru a deveni soiuri autohtone; prin urmare, este clar că este necesară implicarea unui număr cât mai mare de cultivatori de măsline vizați.
În plus, analizele de laborator au arătat că uleiul obținut din aceste soiuri îndeplinește caracteristicile menționate pentru uleiul de măsline extravirgin „Riviera Ligure”.
Specificitatea produsului nu este afectată de eliminarea restricțiilor anterioare privind soiurile utilizate pentru uleiul de măsline extravirgin „Riviera Ligure”.
Acest lucru se datorează faptului că, într-un an obișnuit, aproape tot uleiul produs sub această denumire se obține prin prelucrarea măslinelor dintr-un singur soi: Taggiasca.
Cultivat sub această denumire în provinciile Imperia și Savona, soiul Taggiasca s-a adaptat, de asemenea, la caracteristicile specifice ale regiunii Liguria și a dat naștere unor soiuri cu alte denumiri, cum ar fi Lavagnina din provincia Genova și Razzola din provincia La Spezia.
Faptul că toate măslinele cultivate în Liguria au drept origine o tulpină comună a fost remarcat de botanistul cel mai distins din Italia, Giorgio Gallesio, în primii ani ai secolului al XIX-lea.
El a constatat existența unui singur tip de măslin, pe care l-a numit Gentile, care ajunsese treptat să caracterizeze întregul teritoriu al regiunii Liguria și care devenise cunoscut cu diferite denumiri în funcție de locul în care era cultivat și de diferitele moduri în care se adaptase la mediul din locurile respective.
Astfel, uleiul „Riviera Ligure” prezintă caracteristici uniforme, întrucât diferențele dintre uleiurile marcate cu cele trei mențiuni geografice diferite sunt destul de mici și, în mod normal, nu pot fi detectate decât de un degustător foarte calificat și cu multă experiență.
Caracteristicile culturii Modificare care vizează articolul 5 din caietul de sarcini și punctul 4.5 din fișa-rezumat publicată privind descrierea ariei de cultivare.
Această modificare nu afectează documentul unic. — În conformitate cu modificările anterioare, descrierea ariei de cultivare în care este posibilă utilizarea denumirii „Riviera Ligure”, însoțită opțional de una dintre mențiunile geografice suplimentare, a fost rescrisă: arealul de cultivare este descris acum pe scurt, cu o singură descriere care acoperă diferitele subzone incluse în caietul de sarcini în vigoare.
Versiunea actuală: „3.
Prin urmare, sunt adecvate livezile aflate în zonele deluroase cu pante medii sau abrupte, situate în aria delimitată la articolul 3 de mai sus, caracterizate de terenuri rezultate în urma dezagregării rocii-mamă de origine calcaroasă. 4.
Pentru producția de ulei de măsline extravirgin cu denumirea de origine protejată «Riviera Ligure» însoțită de mențiunea geografică «Riviera dei Fiori», sunt considerate adecvate livezile de măslini care se află în aria de producție descrisă la articolul 3 alineatul (2) și ale căror terenuri, situate pe pante mai mult sau mai puțin accentuate și cu terase, sunt rezultatul dezagregării mecanice a rocii-mamă de origine calcaroasă (eocen), fenomen urmat de formarea unor straturi care, în timp, au generat soluri medii, ușor afânate la altitudini mai mari. 5.
Pentru producția de ulei de măsline extravirgin cu denumirea de origine controlată «Riviera Ligure» însoțită de mențiunea geografică «Riviera del Ponente Savonese», sunt considerate adecvate livezile de măslini care se află în aria de producție descrisă la articolul 3 alineatul (3) și ale căror terenuri, situate pe pante cu terase, cu excepția câmpiei Albenga, provin din roca-mamă de origine calcaroasă care, sub acțiunea fenomenelor meteorologice și a cursurilor de apă, a dat naștere unor soluri medii și, în general, profunde, mai afânate și mai permeabile la altitudini mai mari datorită prezenței șisturilor.